**POZIV ZA PODNOŠENJE PRIJEDLOGA PROJEKATA ZA NACIONALNE GRANTOVE**

 **za poboljšanje pristupa socijalnim i ekonomskim pravima ranjivih grupa stranaca u Crnoj Gori**

**Uključivanje stranaca na Zapadnom Balkanu WB – pristup socijalnim i ekonomskim pravima (FOSTER)**

NVO Pravni centar

Svetozara Markovića 14

Podgorica, Crna Gora

Phone: (382 20) 230 913

E-mail: pravnicentar@t-com.me

15 December 2023

**POZADINA**

U izvještajima EU, situacija u zemljama Zapadnog Balkana i dalje je obilježena značajnim nedostacima u ispunjavanju ključnih političkih kriterijuma. Region je u ranoj fazi priprema za slobodu kretanja radnika i pristup tržištu rada. No, iako su institucionalni i zakonodavni okviri za zaštitu i unapređenje ljudskih prava i sloboda i zaštitu od diskriminacije razvijeni i uglavnom usklađeni sa zakonodavstvom EU, u praksi osiguravanje jednakih mogućnosti, posebno za strance i marginalizovane grupe, ostaje izazov. Ekonomski plan za ulaganja na Zapadnom Balkanu 2021-2027 EU ima za cilj podsticanje regionalne saradnje i približavanja EU i nudi put za uspješnu regionalnu ekonomsku integraciju koja će u konačnom ubrzati proces EU integracija. Da bi se to postiglo, ključno je, između ostalog, poboljšati sveukupnu društvenu uključenost u društva Zapadnog Balkana, uključujući uključivanje stranaca. Akcioni plan za integraciju i inkluziju 2021-2027 priznaje da je izazov integracije i inkluzije posebno relevantan za migrante. Nadalje, naglašava se da je promovisanje integracije i inkluzije snažno povezano s imperativom ekonomskog razvoja.

Diskusioni dokument Predsedništva o jačanju sistema upravljanja migracijama u regionu Zapadnog Balkana (2020) primetio je da su integracija i programi za radnu migraciju među najmanje podržanim oblastima angažovanja i da bi za dalje unapređenje svi aspekti kapaciteta migracija trebalo da se unaprede. Pokretanjem inicijative Otvoreni Balkan i jačanjem Berlinskog procesa, očekuje se intenziviranje migratornih kretanja unutar regiona. Iako su države odgovorne da obezbijede odgovarajuće usluge, uživanje osnovnih ljudskih prava stranaca u velikoj mjeri zavisi od pomoći i podrške OCD. U takvom kontekstu, migratorna dinamika stvara potrebu za dodatnim osnaživanjem i nadogradnjom znanja OCD. OCD iz čitavog regiona Zapadnog Balkana biće obučene o stvaranju funkcionalnih sistema koji omogućavaju strancima pristup osnovnim pravima, uključujući programe integracije i podršku zajednice. Projekat će ojačati kapacitete OCD i nacionalnih institucija za ljudska prava (NHRI) da doprinesu kreiranju politika, promociji i zaštiti ljudskih prava stranaca i njihovom uključivanju u održivi društveni i ekonomski razvoj regiona Zapadnog Balkana. OCD će biti osnažene znanjem i vještinama u razvoju i implementaciji nacionalnih i regionalnih projekata i zagovaračkih materijala za unapređenje socijalnih i ekonomskih prava ugroženih stranaca.

Kada je u pitanju Crna Gora u 2022. godini izdate su 29.319 dozvole za privremeni boravak i rad stranaca. Od ukupno izdatih dozvola za strance posmatrano prema vrstama dozvola, 88,95% je izdato za zapošljavanje stranaca (16.659), a 11,05% za sezonsko zapošljavanje stranaca (2.070). Najzastupljenije djelatnosti su: građevinarstvo, usluge smještaja i ishrane, ostale uslužne djelatnosti i trgovina.

Kada je u pitanju zapošljavanje stranaca po zemlji porijekla, najviše dozvola za privremeni boravak i rad stranaca izdato je licima iz: Ruske federacije (7.948 ili 27,11%), Srbije (5.181 ili 17,67%), Turske (3.557 ili 12,13%), Kosova (2.042 ili 6,96%), Bosne i Hercegovine (1.808 ili 6,17%), Albanije (1.594 ili 5,44%), Sjeverne Makedonije (1.305 ili 4,45%) i Ukrajina (967 ili 3,30%), što čini 83,23% ukupnog broja izdatih dozvola.

Tokom 2022. godine donijeta je odluka za 1.402 zahtjeva za odobrenje stalnog boravka, i to: za 1.308 lica zahtjev je odobren, 15 zahtjeva je odbačeno, 72 zahtjeva je odbijeno i 7 zahtjeva obustavljeno.

U 2022. godini 8320 stranaca izrazilo je namjeru za podnošenje zahtjeva za međunarodnu zaštitu. Od ukupnog broja migranata koji su izrazili namjeru svega 2,1% (175) njih je i podnijelo zahtjeve za odobravanje međunarodne zaštite.

Trenutno u Crnoj Gori, prema evidenciji Odsjeka za integraciju stranaca sa odobrenom međunarodnom zaštitom u Crnoj Gori je 56 lica sa odobreom međunarodnom zaštitom. Od tog broja 38 lica sa statusom azilanta i 18 lice sa odobrenom supsidijarnom zaštitom.

**SVRHA POZIVA**

Ova akcija je pokrenuta u okviru projekta „Uključivanje stranaca u WB – pristup socijalnim i ekonomskim pravima (FOSTER)“ koji je razvijen kao regionalni odgovor sedam OCD povezanih u Balkanski savjet za izbjeglice i migracije (BRMC)[[1]](#footnote-1) i Danski savjet za izbjeglice (DRC) da se bavi zajedničkim izazovima vezanim za migraciju u regionu Zapadnog Balkana, sa fokusom na osnovna ljudska prava različitih ranjivih grupa migranata i stranaca, posebno njihov pristup socijalnim i ekonomskim pravima. Projekat finansira Evropska unija u okviru Programa EU za civilno društvo i medije u korist Zapadnog Balkana i Turske za 2021-2023 (IPA III) u okviru lota „Ljudska prava, antidiskriminacija i međukulturni dijalog“.

1. **Ciljevi (vidi Smjernice za podnosioce prijava, odjeljak** **2)**

**Opšti cilj** je u potpunosti zaštićena i promovisana osnovna prava stranaca u regionu ZB, u skladu sa standardima EU, sa posebnim fokusom na ekonomska i socijalna prava ugroženih stranaca.

**Specifični cilj** je jačanje kapaciteta OCD i institucija za ljudska prava da doprinesu kreiranju relevantnih politika, promovišu i zaštite osnovna prava ugroženih stranaca i njihovo uključivanje u održivi društveni i ekonomski razvoj u regionu ZB.

1. **Ciljne grupe (Vidi Smjernice za podnosioce prijava Odjeljak 2)**

1. Ranjive grupe stranaca, kao što su redovni i neregularni migranti, izbjeglice, žrtve različitih zločina i druge ranjive osobe među strancima u zemljama ZB;

2. Državne i lokalne institucije;

3. Mediji;

4. Lokalni građani i opštine.

1. Obim aktivnosti

Podnosioci prijava su pozvani da predlože aktivnosti koje ocjenjuju kao relevantne za ciljeve Poziva.

Primjeri aktivnosti (Vidi Smjernice za podnosioce prijava Odjeljak 4 – Vrste aktivnosti):

* radionice, seminari i druge aktivnosti obuke i mentorstva, posebno uključujući one koje imaju za cilj podršku razvoju relevantnih internih kapaciteta (organizacija aplikanata);
* aktivnosti koje imaju za cilj pružanje konkretnih usluga koje odgovaraju potrebama ugroženih stranaca i/ili drugih relevantnih ciljnih grupa, uključujući pravnu pomoć, psihosocijalnu podršku, zdravstvenu zaštitu, itd.;
* aktivnosti koje promovišu socijalnu inkluziju, rodna pitanja, međukulturnu i/ili međureligijsku pismenost i dijalog;
* aktivnosti usmjerene na borbu protiv diskriminacije i/ili saradnju sa relevantnim nezavisnim tijelima;
* kampanje podizanja javne svijesti i komunikacije;
* medijske kampanje, produkcija vijesti i relevantnih informativnih alata (leci itd.);
* edukacija i obuka, uključujući lokalne medije kao ciljne grupe;
* aktivnosti jačanja nadzorne uloge OCD u implementaciji relevantnih politika i reformi;
* praćenje politike i objavljivanje relevantnih izvještaja o praćenju;
* aktivnosti istraživanja, analize i zagovaranja;
* aktivnosti koje promovišu implementaciju relevantnih zakona i propisa;
* aktivnosti koje podržavaju diskusiju između različitih zainteresovanih strana i/ili konsultacije sa zainteresovanim stranama, uključujući uspostavljanje dijaloga sa političkim strankama ili lokalnim zakonodavnim telima;
* aktivnosti koje promovišu saradnju i razmjenu između različitih lokalnih zajednica i lokalnih samouprava, u cilju podrške položaju stranaca u njihovim zajednicama;
* aktivnosti jačanja umrežavanja i izgradnje koalicija, posebno kroz razmjenu informacija, razmjenu iskustava i zajedničko zagovaranje;

- druge aktivnosti koje unapređuju promociju i zaštitu osnovnih prava i pristupa uslugama.

**PRAVILA ZA POZIV ZA PODNOŠENJE PRIJEDLOGA (***Vidi Smjernice za podnosioce prijava, Odjeljak 4.)*

Podobnost kandidata

Da bi se kvalifikovao za grant, aplikant mora:

• biti pravno lice registrovano do 1. decembra 2023. godine;

• biti osnovan u Crnoj Gori

• biti neprofitna;

• organizacija civilnog društva;

• biti direktno odgovoran za pripremu i upravljanje projektom.

Geografska pokrivenost. Predložene aktivnosti moraju se odvijati na teritoriji Crne Gore

Trajanje predloženih aktivnosti. Podnosilac prijave treba da predvidi da će sve projektne aktivnosti biti završene za **šest (6) mjeseci** od datuma sklapanja ugovora.

Broj grantova. Biće podržana **do četiri** nacionalna projekta. Svaka organizacija može podnijeti samo jednu prijavu.

Veličina sredstava. Do **5.500,00 EUR**.

**INFO SESIJA** (Vidi Smjernice za podnosioce prijava, Odjeljak 5.)

Info sesija o procesu selekcije u vezi implementacije, finansijskog praćenja projekta i izvještavanja biće organizovana u prostorijama CRNVO na adresi Sima Barovića 24 L2/1, 27.12.2023. od 11 do 13 časova. Svi zainteresovani se mogu prijaviti za učešće na Info sesiji do 26.12.2023. na e-mail adresu pravnicentar@t-com.me

**POSTUPAK PODNOŠENJA PRIJAVE** *(*Vidi Smjernice za podnosioce prijava, Odjeljak 5.)

Prijava se mora podnijeti na priloženim obrascima za prijavu, na engleskom ili crnogorskom jeziku i mora biti popunjena u potpunosti prema datim uputstvima u Uputama za podnosioce prijava.

**ROK ZA PRIJAVE: 20. januar 2024. godine**

**KONTAKT:**

Prijedloge projekata, prijave za info sesiju, kao i sva pitanja i zahtjeve za eventualna pojašnjenja slati na e-mail: pravnicentar@t-com.me

1. Albanian Helsinki Committee (AHC), Belgrade Centre for Human Rights (BCHR), Civil Rights Program Kosovo\* (CRP/K), Group 484, Macedonian Young Lawyers Association (MYLA), Legal Centre Podgorica and Vaša prava Bosnia and Herzegovina (VP BiH). [↑](#footnote-ref-1)